**Teimpléad Éigeantach 3: Seicliosta le haghaidh Athbhreithnithe ar an Ráisteas maidir le Cumhdach Leanaí**

Tá ceangal ar an mBord Bainistíochta faoi na nósanna imeachta um chosaint leanaí do bhunscoileanna agus iar-bhunscoileanna 2017 tabhairt faoi athbhreithniú ar a Ráiteas maidir le Cumhdach Leanaí agus go mbainfear leas as an liosta seiceála seo a leanas chun na críche sin.  Caithfear an t-athbhreithniú a chur I gcrích gach bliain nó a luaithe is indéanta tar éis d’athrú ábhartha bheith déanta maidir le haon ní dá dtagraíonn an ráiteas. Trí athbhreithniú a dhéanamh cinnteoidh an scoil chomh maith go bhfuil sí ag sásamh na hoibleagáide reachtúla atá uirthi faoi alt 11(8) den Acht um Thús Áite do Leanaí 2015 a Ráiteas maidir le Cumhdach Leanaí a athbhreithniú gach dhá bhliain.

Tá an liosta seiceála seo ceaptha mar chúnamh chun an t-athbhreithniú seo a chur i gcrích agus níl sé i gceist go mbeadh sé ina liosta uileghabhálach de na ceisteanna atá le machnamh.  Cuirfidh Boird Bhainistíochta ar leith san áireamh sa liosta seiceála nithe eile atá ábhartha don scoil i gceist.

Mar chuid den phróiseas foriomlán athbhreithnithe, is ceart do Bhoird Bhainistíochta beartais, nósanna imeachta, cleachtais agus gníomhaíochtaí  ábhartha de chuid na scoile a mheas féachaint an bhfuil siad ag cloí le prionsabail an dea-chleachtais cosanta agus leasa leanaí de réir mar atá siad leagtha amach i Ráiteas na scoile maidir le Cumhdach Leanaí, san Acht um Thús Áite do Leanaí 2015 agus sna Nósanna Imeachta um Chosaint Leanaí do Bhunscoileanna agus Iar-bhunscoileanna 2017.

|  |  |
| --- | --- |
|  | **Tá/Níl** |
| 1. An bhfuil glactha go foirmiúil ag an mBord le Ráiteas maidir le Cumhdach Leanaí atá de réir na Nósanna Imeachta maidir le Cosaint Leanaí i mBunscoileanna agus in Iarbhunscoileanna 2017?
 |  |
| 1. Mar chuid de Ráiteas na scoile maidir le Cumhdach Leanaí, an bhfuil glactha go foirmiúil ag an mBord, gan athrú ná leasú, leis na Nósanna Imeachta maidir le Cosaint Leanaí i mBunscoileanna agus in Iar-bhunscoileanna 2017?
 |  |
| 1. An bhfuil measúnacht scríofa riosca san áireamh i Ráiteas na scoile maidir le Cumhdach Leanaí de réir mar a fhorálann an tAcht um Thús Áite do Leanaí 2015?
 |  |
| 1. An bhfuil an mheasúnacht scríofa riosca athbhreithnithe agus nuashonraithe ag an mBord áit is gá mar chuid den athbhreithniú foriomlán seo?
 |  |
| 1. An bhfuil freastal déanta ag an DIA ar an oiliúint maidir le cosaint leanaí atá le fáil?
 |  |
| 1. An bhfuil freastal déanta ag an Leas-DIA ar an oiliúint maidir le cosaint leanaí atá le fáil?
 |  |
| 1. An bhfuil freastal déanta ag comhaltaí ar bith den Bhord ar oiliúint maidir le cosaint leanaí?
 |  |
| 1. An bhfuil DIA mar aon le Leas-DIA ceaptha faoi láthair?
 |  |
| 1. An bhfuil na sonraí teagmhála bainteacha (Tusla agus an Garda Síochána) ar láimh?
 |  |
| 1. An bhfuil socruithe ar bun ag an mBord chun Ráiteas an Bhoird maidir le Cumhdach Leanaí a chur ar eolas do phearsanra nua scoile?
 |  |
| 1. An bhfuil an Bord cinnte de go bhfuil an lucht foirne ar fad curtha ar an eolas faoina bhfreagrachtaí faoi na 'Nósanna Imeachta um Chosaint Leanaí do Bhunscoileanna agus Iar-bhunscoileanna 2017' agus an tAcht um Thús Áite do Leanaí 2015?
 |  |
| 1. An bhfuil Tuairisc Mhaoirseachta Cosanta Leanaí (TMCL) an Phríomhoide faighte ag an mBord ag gach cruinniú den Bhord a tionóladh ó tugadh faoinathbhreithniú is déanaí?
 |  |
| 1. Ó rinneadh an t-athbhreithniú is déanaí ag an mBord, an raibh gach eolas riachtanach faoi gach ceann de na 4 ceannlíne mar atá leagtha amach i cuid 9.5 go 9.8, nósanna imeachta san áireamh, istigh sa TMCL?
 |  |
| 1. Ó rinneadh an t-athbhreithniú is déanaí ag an mBord, an bhfuil gach cáipéis curtha ar fáil don Bhord agus athbhreithniú déanta ag an mBord ar gach cáipéis a bhaineann leis an TMCL?
 |  |
| 1. Ó rinneadh an t-athbhreithniú is déanaí ag an mBord, an bhfuil taifead cuí déanta ar na taifid a cuireadh ar fáil don Bhord ag miontuairiscí gach cruinniú Boird mar chuid den tuairisc TMCL?
 |  |
| 1. An bhfuil taifead cuí déanta ag miontuairiscí gach cruinniú Boird ar an tuairisc TMCL?
 |  |
| 1. An bhfuil an Bord cinnte de gur cloíodh i gceart leis na nósanna imeachta um chosaint leanaí maidir le tuairiscí a dhéanamh chuig Tusla/An Garda Síochána i ngach cás a ndearnadh athbhreithniú air?
 |  |
| 1. An bhfuil an Bord cinnte de go bhfuil gach beart cuí á dhéanamh nó déanta i ndáil le ball ar bith de lucht foirne na scoile a ndearnadh líomhain drochúsáide nó faillí ina (h)aghaidh ó rinneadh an t-athbhreithniú is déanaí?\*
 |  |
| 1. An bhfuil tuairiscí maidir le cosaint leanaí a cuireadh faoi bhráid an Bhoird breactha mar is cóir i miontuairiscí an Bhoird?
 |  |
| 1. An bhfuil an Bord cinnte de go ndéantar na taifid ar fad maidir le cosaint leanaí a chur ar comhad mar ba chóir agus a choinneáil i dtaisce go sábháilte?
 |  |
| 1. An bhfuil fógra faighte ag an mBord ó thuismitheoir ar bith maidir le gan an fógra caighdeánach atá riachtanach faoi rannán 5.6 de na Nósanna Imeachta um Chosaint Leanaí do Bhunscoileanna agus Iar-bhunscoileanna 2017 bheith faighte ag an tuismitheoirsin?
 |  |
| 1. Maidir le cásanna ar bith a sonraíodh ag ceist 21 thuas, an bhfuil cinntithe ag an mBord gur chuir an DIA amach ina dhiaidh sin fógraí ar bith atá riachtanach faoi rannán 5.6 de na Nósanna Imeachta um Chosaint Leanaí do Bhunscoileanna agus Iarbhunscoileanna2017?
 |  |
| 1. An bhfuil cinntithe ag an mBord gur cuireadh Ráiteas na scoile maidir le Cumhdach Leanaí ar fáil do Chumann na dTuismitheoirí (más ann dá leithéid)?
 |  |
| 1. An bhfuil cinntithe ag an mBord gur cuireadh Ráiteas na scoile maidir le Cumhdach Leanaí ar fáil don phátrún?
 |  |
| 1. An bhfuil cinntithe ag an mBord go bhfuil Ráiteas na scoile maidir le Cumhdach Leanaí ar fáil do na tuismitheoirí ar a iarraidh?
 |  |
| 1. An bhfuil cinntithe ag an mBord go bhfuil an clár Bí Sábháilte á chur i bhfeidhm go hiomlán sa scoil? (baineann le bunscoileanna)
 |  |
| 1. An bhfuil cinntithe ag an mBord go bhfuil Clár Folláine na Sraithe Sóisearaí á chur i bhfeidhm go hiomlán sa scoil? (baineann le hiarbhunscoileanna)
 |  |
| 1. An bhfuil cinntithe ag an mBord go bhfuil an curaclam OSPS á chur i bhfeidhm go hiomlán sa scoil?
 |  |
| 1. An bhfuil an Bord cinnte de gur comhlíonadh coinníollacha na Roinne maidir le grinnfhiosrúchán de chuid an Gharda Síochána i ndáil le gach duine d'fhoireann na scoile (fostaithe agus oibrithe deonacha)? \*
 |  |
| 1. An bhfuil an Bord cinnte de gur comhlíonadh coinníollacha na Roinne maidir le dearbhú reachtúil i ndáil le cosaint leanaí a chur ar fáil agus maidir le gealltanas bainteach a thabhairt, i gcás gach duine a ceapadh i bpost múinteoireachta nó i bpost nach post múinteoireachta atá ann?\*
 |  |
| 1. An bhfuil an Bord cinnte de go mbíonn, ó thaobh cúrsaí cosaint leanaí de, nósanna imeachta críochnúla á gcur i bhfeidhm ag an scoil i gcúrsaí earcaíochta agusroghnúcháin i ndáil le lucht foirne iomlán na scoile (fostaithe agus oibrithe deonacha)?\*
 |  |
| 1. An bhfuil machnamh déanta agus aghaidh tugtha ag an mBord ar aon ghearáin nó moltaí ar mhaithe le feabhsú i ndáil le Ráiteas na scoile maidir le Cumhdach Leanaí?
 |  |
| 1. An bhfuil aiseolas iarrtha ag an mBord ó na tuismitheoirí maidir le géilliúlacht na scoile le riachtanais cumhdaithe leanaí na Nósanna Imeachta um Chosaint Leanaí do Bhunscoileanna agus Iar-bhunscoileanna 2017?
 |  |
| 1. An bhfuil aiseolas iarrtha ag an mBord ó na daltaí maidir le socruithe na scoile don chumhdach leanaí?
 |  |
| 1. An bhfuil an Bord cinnte de go bhfuil na Nósanna Imeachta um Chosaint Leanaí do Bhunscoileanna agus Iar-bhunscoileanna 2017 á gcur i bhfeidhm go hiomlán agus go leordhóthanach sa scoil?
 |  |
| 1. An bhfuil sonraithe ag an mBord go bhfuil gné ar bith de Ráiteas na scoile maidir le Cumhdach Leanaí agus/nó a chur i bhfeidhm ar gá feabhas breise ina leith?
 |  |
| 1. An bhfuil plean gníomhaíochta lena n-áirítear tráthchláir oiriúnacha curtha ar bun ag an mBord d'fhonn dul i ngleic leis na gnéithe sin de Ráiteas na scoile maidir le Cumhdach Leanaí agus/nó a chur i bhfeidhm ar sonraíodh gur gá feabhas breise ina leith?
 |  |
| 1. An bhfuil cinntithe ag an mBord go ndeachthas i ngleic go leordhóthanach le haon réimse ar sonraíodh le linn athbhreithnithe roimhe seo ar Ráiteas na scoile maidir le Cumhdach Leanaí go bhféadfaí feabhas a dhéanamh ina leith?
 |  |

\*I scoileanna ina bhfuil an Bord Oideachais agus Oiliúna ina fhostóir, is ar an mBord Oideachais agus Oiliúna i gceist atá an fhreagracht na riachtanais sin atá ar an bhfostóir a chomhlíonadh.  Sna cásanna sin, ba chóir an cheist sin a chur i gcrích ar dhul i gcomhairle leis an mBord Oideachais agus Oiliúna.

Sínithe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta\_\_\_\_\_\_\_\_\_\_\_\_\_\_\_\_

Cathaoirleach, An Bord Bainistíochta

Sínithe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta\_\_\_\_\_\_\_\_\_\_\_\_\_\_\_\_

Príomhoide/Rúnaí ag an mBord Bainistíochta

**Nóta:** Sa chás ina bhfuil scoil ag tabhairt faoina céad athbhreithniú, glacfar leis gurb ionann do thagairtí don “athbhreithniú deireanach” sa seicliosta agus an dáta ina cuireadh an Ráiteas maidir le Cumhdach Leanaí i bhfeidhm ar dtús.